Onsdag offentliggjorde DMI en langtidsprognose for sommervejret i Danmark, og hvis man er til varmt vejr, er der desværre ekstra dårlige nyheder til nordjyderne i forhold til resten af landsdelen. Ud fra prognoserne i uge 29, 30, 31 og 32 bliver Nordjyllands sommer den køligste i Danmark i år. Nordjyllands temperaturer kommer ifølge prognoserne til at ligge én til to grader køligere end normalen. Det er det største fald i forhold til landets andre landsdele, som kommer til at have temperaturer på omkring én grad lavere end normalt. Generelt forventer DMI, at sommervejret bliver typisk dansk med temperaturer på mellem 15 til 22 grader og relativt ustabilt. Nogle dage kan ramme 25 grader, men der er ikke stor sandsynlighed for varmebølger over landet.

Opsummering:
Hvis man er nordjyde og er glad for høje temperaturer, er der ikke gode nyheder at hente hos DMI's meteorologer.